open-index/open-wikipedia-markdown huggingface dataset:
ரிச்சர்டு ஹென்டர்சன்

**ரிச்சர்டு ஹென்டர்சன்** (பிறப்பு 19 சூலை 1945)  , ஒரு ஸ்காட்டிஸ்  மூலக்கூறு உயிரியலாளர் மற்றும் உயிரி இயற்பியலாளர் மற்றும் உயிரியல் மூலக்கூறுகளுக்கான எலக்ட்ரான் நுண்ணோக்கி துறையில் முன்னோடி.. இவர் 2017 ஆம் ஆண்டின் வேதியலுக்கான நோபல் பரிசு ஜாக்ஸ் துபோகேத் மற்றும் யோக்கிம் பிராங்கு ஆகியோருடன் இணைந்துப் பெற்றார்.

## ஆராய்ச்சிப் பணி
ஹென்டர்சன் அவரது ஆய்வுப் பட்டத்திற்காக (Ph.D.). சிமோடரிப்சினின் (chymotrypsin) கட்டமைப்பு மற்றும் இயக்க முறைமையைப் பற்றி ஆராய்ச்சியை டேவிட் ப்ளோ உடன் MRC ஆய்வகத்தின் மூலக்கூறு உயிரியலில் துறையில் பணியாற்றினார். சவ்வுப் புரதம் குறித்த அவருக்கு இருந்த ஆதீத ஆர்வம் காரணமாக யேல் பல்கலைக்கழகம் முனைவர் பட்டத்திற்குப் பிந்தய ஆராய்ச்சியாளராக மின்னழுத்த - சோடியம் கடத்தல் குறித்த ஆராய்ச்சியில் ஈடுபட்டார்.

## வாழ்க்கை
ஹென்டர்சன் பரோக்முயர் உயர்நிலைப் பள்ளியில் படித்தார் மற்றும் எடின்பர்க் பல்கலைக்கழகத்தில் இளங்கலை அறிவியலில் இயற்பியலில் பட்டம் பெற்றார் (B.Sc. Hons Physics, 1st Class). 1969 ஆம் ஆண்டில் 
இவர் மருத்துவ ஆராய்ச்சி கவுன்சில் ஆய்வகத்தின் மூலக்கூறு உயிரியலில் டேவிட் ப்ளோவின் மேற்பார்வையின் கீழ் தனது முனைவர் பட்டத்திற்கான ஆராய்ச்சி முடித்து கேம்பிரிட்ஜ் பல்கலைக்கழகத்தில் பட்டம் பெற்றார். 1973 ஆம் ஆண்டு முதல் கேம்பிரிட்ஜ் மருத்துவ ஆய்வக கவுன்சிலின் மூலக்கூறு உயிரியல் (MRC LMB) ஆய்வகத்தில் பணிபுரிந்தார், 1996 மற்றும் 2006 ஆம் ஆண்டுகளுக்கு இடையில் அதன் இயக்குநராக இருந்தார். இவர் 1993 ஆம் ஆண்டு வசந்த காலத்தில் பெர்க்லி, கலிபோர்னியா பல்கலைக்கழகத்தின் மில்லர் கல்வி நிறுவனத்தில், ஒரு கெளவரவ பேராசிரியராகவும் இருந்தார். தற்போது அவர் மருத்துவ அறிவியல் கழகத்தில் அறிமுகத் திட்டத்தின் வழிகாட்டியாக இருக்கிறார்.

## விருதுகள்
*2017 வேதியியலுக்கான நோபல் பரிசு

## மேற்கோள்கள்

பகுப்பு:1945 பிறப்புகள்
பகுப்பு:நோபல் வேதியியற் பரிசு பெற்றவர்கள்
பகுப்பு:எடின்பரோ பல்கலைக்கழக முன்னாள் மாணவர்கள்
பட்டறிவுச் சான்று

**பட்டறிவுச் சான்று** (Empirical evidence) அல்லது **புலன் அனுபவம்** என்பது, புலன் வழியாக, குறிப்பாக, கவனிப்பு, பரிசோதனை என்பவற்றுனூடாகக் கிடைக்கும் அறிவைக் குறிக்கும். 

## பொருள்
பட்டறிவுச் சான்று, ஒரு விடயத்தின் உண்மை அல்லது பொய்த் தன்மையைச் சரிபார்க்க உதவும் தகவல் ஆகும். பட்டறிவுச் சான்றுகளை அடிப்படையாகக் கொண்டிருந்தால் மட்டுமே அறிவைக் கொண்டிருப்பதாகக் கருதமுடியும் என்பது பட்டறிவுவாதிகளின் கருத்து அல்ல. பட்டறிவுவாதிகளின் கருத்துப்படி, பரிசோதித்துப் பார்க்கத்தக்க சரிபார்க்கத்தக்க தகவல்கள் மட்டுமே அறிவைப் பெறுவதற்கான வழி அல்ல. பட்டறிவுச் சான்று கவனிப்பின் மூலமும், பரிசோதனை மூலமும் பெறப்படும் தகவல். இது அறிவியலாளர்களால் பதிவு செய்யப்பட்டுப் பகுப்பாய்வு செய்யப்படுகிறது. இதுவே பட்டறிவுச் சான்றின் முதன்மை மூலம். முதன்மை மூலங்கள் தொடர்பில் விளக்குதல், உரையாடல், விரித்துரைத்தல், கருத்துக் கூறுதல், பகுப்பாய்தல், மதிப்பிடல், சுருக்குதல் போன்றவற்றினால் கிடைப்பவை துணை மூலங்கள். பத்திரிகைகளிலும் சஞ்சிகைகளிலும் வெளிவரும் கட்டுரைகள், நூல்கள், திரைப்படத் திறனாய்வுகள், வேறு ஆய்வுகளை மதிப்பிடும் அல்லது மீளாய்வு செய்யும் புலமைசார் ஆய்விதழ்களில் வெளியாகும் கட்டுரைகள் துணை மூலங்களாக அமையும்.

## மேற்கோள்கள்
 

பகுப்பு:மெய்யியல்
சீன நேபாளப் போர்

**சீன நேபாளப் போர்** அல்லது **சீன கோர்க்காப் போர்** ( **Sino-Nepalese War** - **Sino-Gorkha war**) (, ) நேபாளப் படைகள் 1788-1789 மற்றும் 1791-1792 ஆண்டுகளில் இரண்டு முறை திபெத்தியப் பேரரசை கைப்பற்றுவதற்காக நடந்த போராகும்.

## போரின் காரணங்கள்
நெடுங்காலமாக திபெத்தியப் பேரரசுக்காக, நேபாள இராச்சியத்தினர், தரம் குறைந்த தங்கம் மற்றும் வெள்ளி நாணயங்களை உற்பத்தி செய்து வழங்கியதால் ஏற்பட்ட வணிகப் பிணக்கு முற்றியது. இதனால் கோபமுற்ற திபெத்தியர்கள்,  திபெத்தின் தலைநகரான லாசாவில் நேபாள வணிகர்களின் வணிகப் பொருட்களை கொள்ளையடித்தனர்.

எனவே நேபாள மன்னர் ராணா பகதூர் ஷாவின் படைகள் திபெத்தின் மீது படையெடுத்தார். *கெரூங் உடன்படிக்கை*யின் படி, திபெத்தியர்கள் ஆண்டுதோறும், நேபாள அரசுக்கு திறை செலுத்த வேண்டியதாயிற்று.
 
சிறிது காலம் கழித்து, இப்பிணக்கில் தலையிட்டு தீர்த்து வைக்க, திபெத்திற்கு அருகில் ஆட்சி செய்த சீன சிங் பேரரசிடம் திபெத்திய அரசு முறையிட்டது. அதன் படி, சிங் பேரரசின் படைத்தலைவர்  புக்காங்கன் தலைமையிலான சீன - திபெத்திய படைகள், நேபாளப் படைகளை நூவா கோட் வரை துரத்தியடித்தது. பின்னர் *பெத்திராவதி உடன்படிக்கை*யின் படி, நேபாள இராச்சியத்தினர், சீனர்களுக்கு ஆண்டுதோறும் திறை செலுத்த வேண்டியதாயிற்று.

## போர் உடன்படிக்கை
நேபாள இராச்சியம், திபெத்தியப் பேரரசு மற்றும் சிங் பேரரசிற்கு இடையே 2 அக்டோபர் 1792ல், பெத்திராவதி எனுமிடத்தில்  போர்  உடன்படிக்கை செய்து கொள்ளப்பட்டது. போர் உடன்படிக்கையின் விவரங்கள்:

# நேபாளம் மற்றும் திபெத் நாடுகள் சிங் பேரரசின் மேலாண்மையை ஏற்று கொள்ளவேண்டும். 
# திபெத்தின் தலைநகரான லாசாவில், திபெத்தியர்கள் கொள்ளையடித்த நேபாள வணிகர்களின் உடைமைகளுக்கு நட்ட ஈடு வழங்க வேண்டும்.
# நேபாள வணிகர்கள், திபெத் மற்றும் சீனாவில் வணிகம் செய்யும் உரிமை வழங்கப்பட்டது. 
# திபெத் - நேபாள அரசுகளுக்கிடையே பிணக்குகள் ஏற்பட்டால், இருதரப்பு கோரிக்கையின் படி,  சீனப் பேரரசு தலையிட்டு தீர்த்து வைக்கும். 
#  வெளிநாடுகளின் ஆக்கிரமிப்பிலிருந்து நேபாளத்தை காக்க சீனா அரசு உதவியாக இருக்கும். 
# ஐந்தாண்டுகளுக்கு ஒரு முறை நேபாளம் மற்றும் திபெத் இராச்சியங்கள், சீனாவின் சிங் பேரரசுக்கு திறை செலுத்த வேண்டும்.

## இதனையும் காண்க
* நேபாள திபெத்தியப் போர்  
* ஆங்கிலேய-நேபாளப் போர்
* நேபாள இராச்சியம்

## அடிக்குறிப்புகள்

## மேற்கோள்கள்
*
*
*
*
*
*
*
*

## மேலும் படிக்க
* Wright, Daniel, *History of Nepal*. New Delhi-Madras, Asian Educational Services, 1990

## வெளி இணைப்புகள்
* The History of Nepal: Expansion of Nepal 
* History of Nepalese Army: Nepal-Tibet War 

பகுப்பு:நேபாளப் போர்கள்
உரைத்தொகுப்பி

**உரைத்தொகுப்பி** (text editor) என்பது ஒரு கணிய நிரலாக்கமாகும். இதில் பல வகைகள் உள்ளன. இவற்றினைக் கொண்டு, கணினியில் உரையாவணங்களைத் திருத்த இயலும். பெரும்பாலும், மைக்ரோசாப்டு  நிறுவனம் தன் இயக்குதளங்களில் இயல்பிருப்பாக வழங்கும், நோட்பேடு என்பதை மட்டுமே உரைத்தொகுப்பியாக எண்ணுகின்றனர்.

இந்த பயன்பாட்டு மென்பொருள்,  உரை வடிவ இடைமுகமாகவும்,  வரைகலை பயனர் இடைமுகமாகவும் கணினியில் பயன்படுத்தப்படுகிறது. கணினி ஒன்றின் இயக்குதளம் இயங்கத் தேவையான உரைக்கோப்புகளை, இந்த இருவித இடைமுகங்களையும் பயன்படுத்துகிறது.

## மேற்கோள்கள்

பகுப்பு:பயன்பாட்டு மென்பொருள்
அலிசா ஆன் குட்மன்

**அலிசா ஆன் குட்மன்** *(Alyssa Ann Goodman)* (பிறப்பு ஜூலை 1, 1962, நியூயார்க் நகர்) ஓர் அமெரிக்க வானியலாளர் ஆவார். இவர் ஆர்வார்டு பல்கலைக்கழகத்தில் பயன்முறை வானியல் துறைசார்ந்த இராபர்ட் வீலர் வில்சன் கட்டில் பேராசிரியர் ஆவார். இவர் சுமித்சோனிய நிறுவன ஆய்வு இணையரும் ஆவார். மேலும், இவர் புத்தாக்கக் கணிப்புக்கான ஆர்வார்டு முன்முனைவின் நிறுவன இயக்குநர் ஆவார்.

## வாழ்க்கைப்பணி

குட்மன்  ஆர்வார்டு சுமித்சோனிய வானியற்பியல் மையத்திலும் மசாசூசட் கேம்பிரிட்ஜ் பல்கலைக்கழகத்திலும் விண்மீன்களுக்கிடையில் அமைந்த அடர்வளிம ஆய்வில் ஈடுபட்டார்.  குறிப்பாக இவர் உடுக்கண இடைவெளி வளிமங்கள் எப்படி விண்மீன்கள் மாறுகின்றன என்பதில் கவிந்துள்ளது.
குட்மன் விண்மீன்கள் உருவாகும் பகுதிகளின் மு வானளக்கைத் திட்ட முதன்மை ஆய்வாளராக உள்ளார்; இத்திட்டம் பால்வெளியில் அமைந்த மூன்று பெரிய விண்மீனாக்கப் பகுதிகளை முழுமையாக வான்படம் வரைய முயல்கிறது.  இவரது சொந்த ஆய்வு பெரிய, பலவகை வானளக்கைகள் குவித்து வைத்துள்ள ஏராளமான தரவுகளைபகுத்தாய்வு செய்து புதிய வழிமுறைகளில் உருவகப்படுத்தும் அல்லது காட்சிப்படுத்தும் முயற்சியில் அண்மையில் குவிந்துள்ளது.

இவர் கர்டிசு வாங்குடனும் ஜொனாதன் பே உடனும் மிக்ரோசாப்ட் உலகளாவிய தொலைநோக்கித் திட்ட்த்தில் அணுக்கமாகப் பணிபுரிந்துள்ளார். இப்பணி மைக்ரோசாப்ட் ஆய்வகத்திலும் அமெரிக்க வானியல் கழகத்திலும் திறந்த தகவை வாயிலை உருவாக்கவும்  உலகளாவிய தொலைநோக்கியின் பயன்பாட்டை மேம்படுத்தவும் நடைபெறுகிறது. உலகளாவிய தொலைநோக்கி என்பது  ஒரு கணினி நிர்ல் ஆகும். இந்நிரல் ஆய்வாளருக்கும் கல்வியாளருக்கு ஒரு மெய்நிகர் புடவியை ஒப்புருவாக்கம் செய்து அளிக்கிறது. இவரை 2015 ஆம் ஆண்டின் சிறந்த அறிவியலாளராக அர்வார்டு அறக்கட்டளை தேர்ந்தெடுத்து அறிவித்துள்ளது.

இவர் பல அரசுசார்ந்த, நிறுவனம் சார்ந்த தரவு தொடர்பான அறிவுரைக் குழுக்களில் பணி செய்துள்ளார். இவற்றில் தேசியக் கல்விக்கழகத்தின் ஆராய்ச்சித்தரவு,தகவல் குழுமம், தேசிய அறிவியல் அறக்கட்டளை நிதிநல்கும் பெருந்தரவுகள் அறவியல், சமூகம் மண்றம் ஆகியன அடங்கும்.  இவர் 2008 இல் இருந்து 2009 வரை வார ஓய்வு நாட்களில் டபுள்யூஜிபிஎச் தொலைக்காட்சி நிலைய அக அறிஞராக இருந்தார்.

## கல்வி
இவர் நியூயார்க் மாநில, நியூ ஐதே பார்க்கில் உள்ள கெரிக்சு உயர்நிலைப் பள்லியில் படித்தார்.  பின்னர் இவர் இயற்பியலில் தன் இளமறிவியல் பட்டத்தை1984 இல் மசாசூசட் தொழில்நுட்ப நிறுவனத்திலும் பின்னர் இயற்பியலில் முனைவர் பட்டத்தை 1989 இல் ஆர்வார்டு பல்கலைக்கழகத்திலும் பெற்றார்.

## தகைமைகள்
*வானியலுக்கான நியூட்டன் இலாசி பரிசு, அமெரிக்க வானியல் கழகம், (1997)

## மேற்கோள்கள்

## வெளி இணைப்புகள்
*Official website

பகுப்பு:1962 பிறப்புகள்
பகுப்பு:வாழும் மக்கள்
பகுப்பு:அமெரிக்க வானியலாளர்கள்
பகுப்பு:அமெரிக்கப் பெண் அறிவியலாளர்கள்
பகுப்பு:பெண் வானியலாளர்கள்
பகுப்பு:மாசாச்சுசெட்டு தொழில்நுட்பக் கழக முன்னாள் மாணவர்கள்
பகுப்பு:ஆர்வர்டு பல்கலைக்கழக முன்னாள் மாணவர்கள்
உரைக்கோப்பு

**உரைக்கோப்பு** (Text file/flat file) என்பது கணினிவடிவக் கோப்புகளில் ஒன்றாகும். இது மின்னணு வடிவினை அடிப்படையாகக் கொண்டு, கிடைமட்ட நேர்கோட்டு வடிவில் அமைந்த வரிவடிவத்தை மட்டுமே பெற்றிருக்கும். இதில் எழுத்து வடிவமும், குறியீடுகளும், எண்களும் மட்டுமே அடங்கியிருக்கும். எவ்வித ஊடகக்கோப்புகளையும் தன்னகத்தேப் பெற்றிருக்கும் திறன் இல்லாததாக இருக்கும். கணினி தனக்குரிய தரவுத்தேக்ககத்தில், அதன் உரைக்கோப்பை, அதன் கணினிக்கோப்புக் கட்டகத்தில் சேமித்து, மறுபயன்பாட்டிற்கு நிலைநிறுத்துகிறது. அவ்விதம் நிலைநிறுத்தும் போது, எம்எஸ்-டொஸ் இயுக்குமுறைமைகளில், அக்கோப்பின் இறுதியில் நிறுத்தற்குறியீட்டை( EOF)ப் பயன்படுத்துகிறது. அந்த குறியீட்டு முறைகளை, தற்போதுள்ள புதிய இயக்குதளங்கள் பயன்படுத்துவது இல்லை. எனவே, உரைக்கோப்பு(Text file) என்பது தரவுகல(data container) வகைகளில் ஒன்றாகும். அதனுள் வரியுரைத்(plain text) தேக்கப்படுகிறது. தோற்ற அடிப்படையில் கணினிக்கோப்புகளானது  இருவகைப்படும். அதில் ஒன்றே உரைக்கோப்பாகும். மற்றொன்று இருமக்கோப்பு(Binary file) ஆகும்

## தமிழ் உள்ளீட்டு வேறுபாடு
240px|இந்நிகழ்படமானாது லினக்சு+வின்டோசில் உரைக்கோப்பினை உருவாக்குதலை  விளக்குகிறது|thumb|right

*லினக்சு வகை கட்டற்ற இயக்குதளங்களில் தமிழை, ஒருங்குறியில் உள்ளீடு செய்து, சேமித்தல் எளிமையானது. வழமை போல, கோப்பில் உள்ளீடு செய்து, சேமிக்கும் பொத்தானை(Ctrl+c) அழுத்தினால் போதுமானது.
*வின்டோசு போன்ற காப்புரிமையுள்ள இயக்குதளங்களில், தமிழை சேமித்தல், பல படி நிலைகளைக் கடந்தே செய்ய வேண்டியுள்ளது. சேமிக்கும் பொத்தானை அழுத்தியவுடன் சேமிக்காமல், சில தெரிவுகளைக் கேட்கும், உரிய தெரிவுகளை, நாம் தேர்ந்தெடுக்கா விட்டால், நாம் சேமித்த தமிழ் உள்ளீடுகள் அனைத்தும்  கேள்விக்குறிகளாக மாறி, நாம் தட்டச்சு செய்த உள்ளீடுகள் அழிந்து விடும். ஏனெனில், பல வின்டோசு இயக்குதளங்கள், அமெரிக்க தரமுறைகளுக்கான தேசிய பயிலக குறியீட்டு முறைமைகளை(ANSI encoding system) இயல்பிருப்பாகப் பெற்றிருக்கிறது.

## மேற்கோள்கள்

## புற இணைப்புகள்
* C2: the Power of Plain Text

பகுப்பு:கோப்பு வடிவங்கள்
சமூக ஆய்வு

**சமூக ஆய்வு** (Social research) என்பது, ஒரு முறையான திட்டத்தின் அடிப்படையில் சமூக அறிவியலாளர்களால் நடத்தப்படும் ஆய்வு ஆகும். சமூக ஆய்வு முறைகளைக் அளவறி ஆய்வு, பண்பறி ஆய்வு என இரண்டாகப் பிரிக்கலாம். அளவறி ஆய்வு முறைகள் சமூகத் தோற்றப்பாடுகளை அளவிடக்கூடிய சான்றுகளின் ஊடாக அணுகுகின்றன. இவை, உண்மையானவையும் நம்பத்தகுந்தனவுமான முடிவுகளை எட்டுவதற்குப் பெரும்பாலும் புள்ளியியல் பகுப்பாய்வுகளில் தங்கியுள்ளன. பண்பறி ஆய்வுகள் சமூகத் தோற்றப்பாடுகளை விளங்கிக்கொள்வதற்கு, நேரடிக் கவனிப்பு, பங்கேற்பாளருடனான தொடர்பாடல்கள், நூல்களின் பகுப்பாய்வு போன்றவற்றுக்கு அழுத்தம் கொடுக்கின்றன. அத்துடன் இவை, பொதுமைப்படுத்தலிலும் பார்க்கச் சூழ்நிலை சார்ந்த தற்சார்பான துல்லியத்துத்துக் கூடுதல் அழுத்தம் கொடுக்கக்கூடும்.

ஆய்வு முறைகள் அளவறி முறை, பண்பறி முறை என இரண்டாக வகைப்படுத்தப்பட்டாலும், பெரும்பாலான முறைகள் இரண்டு வகைகளின் கூறுகளையும் கொண்டிருக்கின்றன. எடுத்துக்காட்டாக, பண்பறி முறைத் தரவுகளின் பகுப்பாய்வில் முதல் தரவுகளை முறையான தகவல்களாகக் குறிமுறையாக்கம் செய்வதற்குக் கட்டமைக்கப்பட்ட அணுகுமுறை பயன்படுகிறது. ஆகவே, இரண்டு முறைகளையும் வேறுபடுத்துவதற்கு அவற்றிடையே எளிமையான எல்லைக்கோடு ஒன்று இல்லாமல், அளவறி முறைக்கும், பண்பறி முறைக்கும் இடையே சிக்கலான தொடர்பு காணப்படுகிறது.

பெருமளவாகப் பரந்து காணப்படும் சமூகத் தோற்றப்பாடுகளைப் பகுப்பாய்வு செய்வதற்குச் சமூக அறிவியலாளர்கள் பல்வேறு முறைகளைப் பயன்படுத்துகின்றனர். இவை பல கோடி தனியாட்களிடமிருந்து பெறப்படும் குடிமதிப்பு ஆய்வுத் தரவுகள் முதல், ஒற்றை ஆளின் சமூக அனுபவங்களில் ஆழமான பகுப்பாய்வுகள் வரையும்; தற்காலத் தெருக்களில் என்ன நடக்கிறது என்பதைக் கண்காணிப்பதில் இருந்து, பழங்கால வரலாற்று ஆவணங்களை ஆய்வு செய்வதுவரை வேறுபடுகின்றன. செந்நெறிச் சமூகவியலிலும், புள்ளியியலிலும் உருவான முறைகள், அரசறிவியல், ஊடக ஆய்வு, சந்தை ஆய்வு போன்ற பிற துறைகளின் அடிப்படைகளாக உள்ளன.

## மேற்கோள்கள்

பகுப்பு:சமூகவியல்
அளவறி ஆய்வு

இயற்கை அறிவியல்களிலும், சமூக அறிவியல்களிலும், **அளவறி ஆய்வு** (quantitative research) என்பது, புள்ளியியல், கணிதவியல், கணினி நுட்பங்கள் என்பவற்றினூடாக, கவனிக்கக்கூடிய தோற்றப்பாடுகள் தொடர்பான முறைப்படியான பட்டறிவுசார் ஆய்வு ஆகும். தோற்றப்பாடுகள் தொடர்பில் கணித மாதிரிகள், கோட்பாடுகள், எடுகோள்கள் ஆகியவற்றை உருவாக்கிப் பயன்படுத்துவதே அளவறி ஆய்வின் நோக்கமாகும். அளவிடல் வழிமுறையே அளவறி ஆய்வில் முக்கியமானது. ஏனெனில், பட்டறிவுசார் கவனிப்புக்கும், அளவுசார் தொடர்புகளின் கணித வெளிப்பாட்டுக்கும் இடையிலான அடிப்படை இணைப்பை அளவிடல் வழிமுறையே தருகிறது. அளவுசார் தரவுகள் என்பன புள்ளிவிபரங்கள், நூற்றுவீதங்கள் போன்று எண் வடிவில் அமைந்தவை.

## மேற்கோள்கள்

பகுப்பு:ஆய்வு முறைகள்
யோக்கிம் பிராங்கு

**யோக்கிம் பிராங்கு** (*Joachim Frank*, **ஜோக்கிம் பிராங்க்**, பிறப்பு: 12 செப்டம்பர் 1940) ஒரு ஜெர்மானிய அமெரிக்கர், கொலம்பியா பல்கலைக்கழகம், நியூயார்க் நகரம் வசிக்கும் உயிர் இயற்பியலாளர் மற்றும் உயிரியல் மூலக்கூறுகளுக்கான ஒற்றைத் துகள் தாழ்வெப்ப எலக்ட்ரான் நுண்ணோக்கி துறையை தோற்றுவித்தவர். இவர் 2017 ஆம் ஆண்டின் வேதியலுக்கான நோபல் பரிசு ரிச்சர்டு ஹென்டர்சன் மற்றும் ஜாக்ஸ் துபோகேத் ஆகியோருடன் இணைந்துப் பெற்றார். பாக்டீரியா மற்றும் யூக்கரியோட்ஸ் ஆகியவற்றிலிருக்கும் ரைபோசோமின் கட்டமைப்பு மற்றும் செயல்பாட்டை ஆராய்வதற்கு குறிப்பிடத்தக்க பங்களிப்பை செய்தார்.

## வாழ்க்கை மற்றும் ஆராய்ச்சிப் பணி
பிரான்க் வெய்டெனா/சீகிலில் பிறந்தார். ஃப்ரைபர்க் பல்கலைக்கழகத்தில் 1963 ஆம் ஆண்டில் இளங்கலை அறிவியல் பிரிவில் இயற்பியலில் பட்டம் பெற்றார். வால்டர் ரோல்வாகன் வழிகாட்டின்படி லுட்விக் மாக்ஸிமில்லியன்ஸ் முனிச் பல்கலைகழகத்தில் தனது ஆராய்ச்சியான தங்கம் அதன் உருகும் புள்ளியில் துணை எலக்ட்ரான் உமிழ்வு  பற்றிய கட்டுரைக்குப் 1967 ஆம் ஆண்டில் பட்டயம் பெற்றார். பிரான்க் தனது முனைவர் பட்டத்தை முனிச் தொழில்நுட்ப பல்கலைகழகத்தில் உள்ள வால்டர் ஹோப்ஸ் மேக்ஸ் பிளான்க் ஆராய்ச்சிக் கூடத்தில் (தற்போது மேக்ஸ் பிளான்க் உயிர் வேதியல் நிறுவனம்) பட வேறுபாடு மற்றும் புனரமைப்பு முறைகளைப் பயன்படுத்தி அதிக துள்ளிய எலக்ட்ரான் நுண்ணோக்கி பற்றிய ஆராய்ச்சிக் கட்டுரைக்காக 1970 ஆம் ஆண்டில் முனைவர் பட்டம் பெற்றார்.

## விருதுகள்
* 2017 வேதியியலுக்கான நோபல் பரிசு

## மேற்கோள்கள்

பகுப்பு:1940 பிறப்புகள்
பகுப்பு:வாழும் மக்கள்
பகுப்பு:நோபல் வேதியியற் பரிசு பெற்றவர்கள்
பகுப்பு:நோபல் பரிசு பெற்ற செருமானியர்கள்
நேபாள திபெத்தியப் போர்

**நேபாள திபெத்தியப் போர்**  (**Nepalese–Tibetan War**) ()  நேபாள இராச்சியப் படைகளுக்கும், சீனாவின் சிங் பேரரசின் கீழ் இருந்த திபெத்தியப் படைகளுக்கும் இடையே 1855 - 1856ல் திபெத்தில் நடைபெற்றது. போரில் திபெத்தியப் படைகளை தோற்கடித்து நேபாளப் படைகள் வென்றது.

## பின்னணி

1972ல் நடைபெற்ற சீன நேபாள போருக்குப் பின் திபெத்தியர்களுடன் நல்லுறவு காத்த நிலையில், 1850ல் சிங் பேரரசில் *தைப்பிங் கிளர்ச்சி* மூண்டது. இந்நிலையை தனக்கு சாதகமாக பயன்படுத்திக் கொண்ட நேபாள பிரதம அமைச்சரும், தலைமைப் படைத்தலைவருமான ஜங் பகதூர் ராணா, சீனாவின் தலையீடு இன்றி திபெத்தை கைப்பற்ற முடிவு செய்தார்.

## போர்
ஏப்ரல் 1855ல் நேபாளப் படைத்தலைவர்கள் பொம் பகதூர் குன்வர், தீர் சம்செர் பகதூர் குன்வர், கிருஷ்ண தேஜ் குன்வர், பிரிதிவி தேஜ் குன்வர் ஆகியோர் தலைமையில், நேபாள - திபெத்திய எல்லைப் பகுதிகளான கெரூங், கூட்டி, ஹும்லா, ஓலங்சுங்கோலாவில்  மொத்தம் 34,906 நேபாள போர் வீரர்கள், 36 துப்பாக்கிப்படை வீரர்கள் மற்றும்  எட்டு பீரங்கிகளுடன், திபெத்தை ஆக்கிரமிக்க ஆயத்த நிலையில் இருந்தனர். 
 
திபெத்திய படைத்தலைவர் சேத்தியா கஜி தலைமையில் 98,000 படைவீரர்கள், நேபாளப் படைகளை எதிர் கொள்ள ஆயத்தமாக இருந்தனர். போரில் நேபாளப் படைகள், திபெத்தின் கூட்டி, கெராங், டிஜாங்கா போன்ற பகுதிகளை நேபாளப் படைகள் கைப்பற்றியது.
 
## போரின் முடிவில்
தப்தலி உடன்படிக்கையின் படி, போரில் தோற்ற திபெத்தியப் பேரரசு, ஆண்டுதோறும் பத்தாயிரம் ரூபாய், நேபாள இராச்சியத்திற்கு போர் ஈட்டுத் தொகை செலுத்த ஒப்புக்கொண்டது. மேலும் திபெத்திய தலைநகரமான லாசாவில், நேபாள வணிக மையம் அமைத்துக் கொள்ளவும், திபெத்திய அரசவையில்  ஒரு நேபாள முகமையாளரை அமர்த்திக் கொள்ளவும் திபெத் ஒப்புக்கொண்டது.

## இதனையும் காண்க
* சீன நேபாளப் போர்
* ஆங்கிலேய-நேபாளப் போர்
* நேபாள இராச்சியம்
* நேபாளத்தின் வரலாறு
* நேபாள காலக் கோடுகள்
*திபெத்தியப் பேரரசு
*யுவான் ஆட்சியில் திபெத்
*குயிங் ஆட்சியில் திபெத்
*திபெத் மீதான பிரித்தானியப் படையெடுப்பு – 1904 
*லாசா உடன்படிக்கை - 7 செப்டம்பர் 1904
*திபெத் மீதான சீனாவின் படையெடுப்பு (1910)
*திபெத் (1912–1951)
*திபெத்தை சீன மக்கள் குடியரசுடன் இணைத்தல் - 1951
* 1959 திபெத்தியக் கிளர்ச்சி
*திபெத் தன்னாட்சிப் பகுதி - 1965 முதல்  சீனாவின்  கீழ்
* திபெத்தியர்களின் மைய நிர்வாகம்
* தலாய் லாமா டென்சின் கியாட்சோ

## அடிக்குறிப்புகள்

## மேற்கோள்கள்
*p212
*
*
*
*

## வெளி இணைப்புகள்
* History of Nepalese Army: Nepal-Tibet Wars 

பகுப்பு:நேபாளப் போர்கள்
அமந்தா பாவுவேர்

**அமந்தா எலைன் பாவுவேர்** *(Amanda Elaine Bauer)* (பிறப்பு: 26 மே 1979) ஓர் அமெரிக்கத் தொழில்முறை வானியலாளர் அறிவியல் பரப்புரையாளரும் ஆவார். இவர் இப்போது அரிசோனாவில் உள்ள டசுக்கன் பெரிய அளக்கைத் தொலைநோக்கியில் கல்வி, மக்கள் பரப்புரைத் தலைவராக உள்ளார்.  இவர் 2013 முதல் 2016 வரை ஆத்திரேலிய வான்காணகத்தில் ஆராய்ச்சி வானியலாளராக உள்ளார்.  இவரது முதன்மையான ஆய்வுப் புலம் பால்வெளி உருவாக்கமும் அது புது விண்மீன்கள் தோற்றுவித்தலும் ஆகும். தொடக்கப் பால்வெளி புது விண்மீன்களின் உருவாக்கத்தை உடனே நிறுத்திவிடுதலைப் பற்றியும் தன் ஆய்வில் கவனம் செலுத்துகிறார். 
இவர் பொதுமக்களால் இவரது கல்விக்காகவும் பரப்புரைக்காகவும் அறியப்பட்டவர்.

## இளமையும் கல்வியும்

இவர் அமெரிக்காவில் ஓகியோ மாநிலத்தில் சிஞ்சினாட்டியில் பிறந்து வளர்ந்தார்.  
இளமையில் இருந்தே இவர் வானியலில் ஆர்வம் பூண்ட்ருந்தார். இவர் பள்ளிக் கணிதவியல் குழுவில் இருந்தார். ஆனால் அப்பொது இதுவே தன் வாழ்க்கையாக மலரும் என எதிர்பார்க்கவில்லை. 
சிஞ்சினாட்டி பல்கலைக்கழக்க் கல்லூரியில் இவர் முதலில் பிரெஞ்சு படித்தாலும், விரைவில் அறிவியலுக்கு மாறியுள்ளார். இவர் வெளிநாட்டுக்குச் செல்ல முடியாததாலும் அங்கே வானியல் துறை இல்லாததாலும் இயற்பியலில் பட்டம் பெற்றுள்ளார்.

## மக்கள் பரப்புரை

## சொந்த வாழ்க்கை

இசைமாந்தல், பாடிவாழ்க்கை, குதித்தல், நீச்சல் ஆகியவை இவருக்கு மிகவும் பிடிதவை. இவர் இசைவிழாக்களுக்குச் செல்லுதல், அங்கே நண்பரோடு அளவளாவுதல், இசைகேட்டு மகிழ்தல், தீக்காய்தல் விண்மீன்களின் கீழே படுத்துறங்கல் ஆகியவை எனக்கு மிகவும் பிடித்தவை என அவரே கூறுகிறார்.

இவர் 2016 பிப்ரவரியில் இதா உலூனா எனும் பெண்மகவைப் பெற்றெடுத்தார்.

## விருதுகளும் தகைமையும்

* 2016: அறிவியல் செய்தி முதல் இதழ்ப் பதிப்பில் வந்த STEM வாழ்க்கைப்பணி விவரத் தொகுப்பு.
* 2015: "ஆத்திரேலியாவின் புதிய தலைமுறை உணர்ச்சி சான்ற அறிவியல் பரப்புரையாளர்களைக் கண்டறிய" நியூசவுத் வேல்சும் ஆத்திரேலிய ஒலிபரப்புக் குழுமத்தின் தேசிய வானொலியும் நடத்திய *Top 5 under 40* போட்டியில் வெற்றிபெற்ற முதல் ஐவருள் ஒருவர்.
* 2015: ஆத்திரேலிய இயற்பியல் நிறுவனத்தின் இயற்பியலுக்கான NSW சமூகப் பரப்புரை விருது. 
* 2014முதல் 2016 வரை ஆத்திரேலிய வானியல் கழகத்தின் கல்வி, பொதுமக்கள் பரப்புரை அத்தியாயத்தின் முடுக்கக் குழுவின் உறுப்பினர் (EPOC)
* 2010முதல் 2013 வரை ஆத்திரேலிய ஆராய்ச்சி மன்றத்தின் மீயறிவியல் ஆய்வுநல்கை (ஆத்திரேலிய வானியல் கழகத்தில் மிகச் சிறந்த தொடக்க வாழ்க்கை ஆய்வுக்காக).
* 2013: தொழிலகத் துறையின் சிறந்த புத்தாக்க விருது. 
* ஆத்திரேலிய வானியல் கழகத்தின் குழு உறுப்பினர்.
* 2012: புத்தறிவியல் ஊடகப் போட்டியின் தேசிய அறுதி வெற்றியாளர்
* 2012: "அறிவியல் சந்திப்புகள் பாராளுமன்றத்தில்" ஆத்திரேலிய வானியல் கழகப் பொறுப்பாளர்.
* 2009: பிரித்தானிய அறிவியல் கழகத்தின் செயல்நெறிமுறை நல்கை விருது
* 2006, 2007: நாசா/டெக்சாசு விண்வெளி நல்கைக் கூட்டிணையத்தின் பட்ட ஆய்வுநல்கை

## மேற்கோள்கள்

பகுப்பு:1979 பிறப்புகள்
பகுப்பு:அமெரிக்க வானியலாளர்கள்
பகுப்பு:ஆத்திரேலிய வானியலாளர்கள்
பகுப்பு:பெண் வானியலாளர்கள்
பகுப்பு:வாழும் மக்கள்
பகுப்பு:அமெரிக்கப் பெண் அறிவியலாளர்கள்
பகுப்பு:ஆத்திரேலியப் பெண் அறிவியலாளர்கள்
நாகமலை அழகி

***நாகமலை அழகி*** (*Naagamalai Azhagi*) 1962 ஆம் ஆண்டு வெளியான ஒரு இந்திய தமிழ்த் திரைப்படமாகும். ஜி. விஸ்வநாதன் இந்தத் திரைப்படத்தை இயக்கியிருந்தார். இத் திரைப்படத்தில் எம். ஆர். ராதா, கள்ளபார்ட் நடராஜன், சி. லீலா ஆகியோர் முக்கிய கதா பாத்திரங்களில் நடித்திருந்தனர்.

## பாடல்கள்
இத்திரைப்படத்திற்கு எஸ். பி. கோதண்டபாணி இசையமைத்திருந்தார். *வண்டு வந்து மெல்ல மெல்ல*. என்ற ஒரு பாடலுக்கு மட்டும் டி. ஏ. மோதி இசையமைத்தார். இளங்கவி முத்துக்கூத்தன், சிட்டிபாபு, கு. மா. கிருஷ்ணன் ஆகியோர் பாடல்களை யாத்தனர்.

## மேற்கோள்கள்

பகுப்பு:1962 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:எம். ஆர். ராதா நடித்த திரைப்படங்கள்
பகுப்பு:நாகேஷ் நடித்த திரைப்படங்கள்
பகுப்பு:மனோரமா நடித்த திரைப்படங்கள்
ஆந்திரியா கியேசு

**ஆந்திரியா மியா கியேசு** (*Andrea Mia Ghez*, பிறப்பு: சூன் 16, 1965) அமெரிக்க வானியலாளரும், கலிபோர்னியா பல்கலைக்கழகத்தில் இயற்பியல், வானியல் துறைப் பேராசிரியரும் ஆவார். பால்வழி அண்டத்தின் மையம் பற்றிய ஆய்வுகளுக்காக இவர் அறியப்படுகிறார். இவர் 2004 இல் அமெரிக்காவில் தம் புலங்களில் நல்ல புரிதல் வாய்ந்த தலைசிறந்த 20 அறிவியலாளர்களில் ஒருவராக டிசுகவர் இதழால் அறிவிக்கப்பட்டார். 2020 இல் இவருக்கு இயற்பியலுக்கான நோபல் பரிசு வழங்கப்பட்டது. இப்பரிசின் அரைப்பங்கு இரைனாடு கென்செல்லுக்கும் பகிர்ந்தளிக்கப்பட்டது. மற்றைய அரைப்பங்கு உரோசர் பென்ரோசுக்கு வழங்கப்பட்டது. இயற்பியல் நோபல் பரிசினைப் பெறும் நான்காவது பெண் இவராவார். நம் பால்வழியின் விண்மீன் பேரடையின் நடுவே கருந்துளை எனப் பொதுவாக அங்கீகரிக்கப்பட்டுள்ள மீப்பெரும் இறுக்கமான பொருளைக் கண்டுபிடித்ததற்காக இவர்களுக்கு நோபல் பரிசு வழங்கப்பட்டது.

## இளமை
சிகாகோவில் பிறந்து வளர்ந்த ஆந்திரியா கியேசு, முதலில் பாலே நடனக்காரியாக விரும்பினார். அப்பொல்லோ திட்டத்தில் நிலாவில் மாந்தர் இறங்கிய காட்சி, இவருக்குத் தான் முதல் விண்வெளி வீராங்கனையாகத் திகழவேண்டும் எனும் ஆசையைத் தூண்டிவிட்டுள்ளது. இவரது தாயும் இந்த இலக்கை விரும்பி ஆதரவு தந்துள்ளார். இவரது முற்காட்டு பெண்மணியாக இவரது பள்ளி வேதியியல் ஆசிரியை விளங்கியுள்ளார். இவர் கல்லூரியில் முதலில் கணிதம் பயிலத் தொடங்கினாலும் பின்னர் இயற்பியலுக்கு மாறியுள்ளார். இவர் இயற்பியலில் இளமறிவியல் பட்டத்தை 1987 இல் மசாசூசட் தொழில்நுட்பக் கழகத்திலும் முனைவர் பட்டத்தை கலிபோர்னியா தொழில்நுட்ப நிறுவனத்தில் 1992 இல் ஜெரி நியூகேபாவுவேர் கீழும் பெற்றுள்ளார்.

## வாழ்க்கைப்பணி
## சொந்த வாழ்க்கை
ஆந்திரியா கியேசு புவியியலாளரும் இரேண்டு குழுமத்தில் ஆய்வாளருமான தாம்-லா தவுரெத்தியை மணந்துகொண்டார்.  இவர் களுக்கு இரு ஆண்மகவுகள் உண்டு. எவான் 2001 இலும் மைல்சு 2005 இலும் பிறந்தனர்.  நீச்சலில் ஆர்வம் கவிந்த இவர் Masters Swim Club இல் உள்ளார். இவர் இடையிடையே அறிவியல் பணிக்கு விடுப்பு கொடுத்து நீச்சலில் கலந்துகொள்கிறார்.

## தகைமைகளும் விருதுகளும்
* வானியலுக்கான அன்னி ஜே. கேனன் விருது (1994)
* பக்கார்டு ஆய்வு விருது (1996)
* அமெரிக்க வானவியல் கழகத்தின் வானியலுக்கான நியூட்டன் லேசி பியர்சு பரிசு (1998)
* அமெரிக்க இயற்பியல் குமுகத்தின் மரியா கோப்பர்ட்-மேயர் விருது (1999)
* சேக்கிளர் பரிசு (2004)
* வானியலில் கிராஃபோர்டு பரிசு (2012)
* இயற்பியலுக்கான நோபல் பரிசு (2020)

## மேற்கோள்கள்

## வெளி இணைப்புகள்
* Ghez UCLA home page
* Andrea Ghez, Astronomy / UCLA Spotlight 
* UCLA Faculty Research Lecture: Unveiling a Black Hole at the Center of the Milky Way
* 
* 

பகுப்பு:1965 பிறப்புகள்
பகுப்பு:வாழும் மக்கள்
பகுப்பு:அமெரிக்க வானியலாளர்கள்
பகுப்பு:அமெரிக்கப் பெண் அறிவியலாளர்கள்
பகுப்பு:பெண் வானியலாளர்கள்
பகுப்பு:மாசாச்சுசெட்டு தொழில்நுட்பக் கழக முன்னாள் மாணவர்கள்
பகுப்பு:நோபல் பரிசு பெற்ற அமெரிக்கர்கள்
பகுப்பு:நோபல் இயற்பியற் பரிசு பெற்றவர்கள்
பகுப்பு:நோபல் பரிசு பெற்ற பெண்கள்
ஆந்திரேயா கோம்பாக்

**ஆந்திரேயா கோம்பாக்** *(Andreja Gomboc)* (பிறப்பு: 10 நவம்பர் 1969) ஒரு சுலோவேனிய வானியற்பியலாளர் ஆவார்.

## வாழ்க்கை
இவர் சுலோவேனியாவில் மர்சுகா சொபோத்தாவில் பிறந்தார்.

இவர் கணிதவியல், இயற்பியல் புலத்தில் 1995 இல் இளவல் பட்டத்தை இலியூபிலியானா பல்கலைக்கழகத்தில் பெற்றார். இவரது பட்ட ஆய்வுத் த்லைப்பு *கருந்துளையில் வீழும் விண்மீன்களின் தோற்றம்* (*Kako je videti padec zvezde v črno luknjo.*) என்பதாகும்.

## குறிப்புகள்

## மேற்கோள்கள்

* 
* 
* 
* 
* 

## மேலும் படிக்க
* Strnad, Janez; Sajovic, Tomaž. *Dr. Andreja Gomboc, astrofizičarka* [Dr. Andreja Gomboc, Astrophysicist] (in Slovene). Proteus 74/1. September 2011. Natural History Society of Slovenia. ISSN 0033-1805. (an interview with Andreja Gomboc)

## வெளி இணைப்புகள்
* Home page of Andreja Gomboc at UNG

பகுப்பு:1969 பிறப்புகள்
பகுப்பு:சுலோவேனிய வானியலாளர்கள்
பகுப்பு:பெண் வானியலாளர்கள்
பகுப்பு:வாழும் மக்கள்
கல்வி ஈவு

**கல்வி ஈவு **(Educational quotient - EQ) என்பது பொதுக் கல்வியில், பாட அறிவில் ஒருவரின் நிலையைக் கண்டறிய அல்லது மதிப்பிட வடிவமைக்கப்பட்ட ஒரு தரநிலையாக்கப்பட்ட சோதனையாகும். இது நுண்ணறிவு எண்ணுடன் தொடர்பு கொண்டதாக இருப்பினும், இதற்கும் நுண்ணறிவு எண்ணுக்கும் எந்த வித நேரடித் தொடர்பும் இல்லை. 

நுண்ணறிவு எண் அதிகமாகக் கொண்ட ஒருவர்  ஒரு  குறிப்பிட்ட  பாடத்தில்  குறைவான கல்வி ஈவு கொண்டவராகவோ அல்லது ஒரு பாடத்தில் அதிக கல்வி ஈவு கொண்ட ஒருவர் நுண்ணறிவு ஈவு குறைந்தவராகவோ கூட இருக்கலாம். ஒரு தனிநபரின் கல்வி ஈவானது, அகன்ற வீச்சையுடைய அடைவுச் சோதனையின் முடிவுகளை அவரவரின் நுண்ணறிவு எண்ணால் வகுத்து கிடைக்கும் மதிப்பினை நுாறால் (100) பெருக்கக் கிடைப்பதாகும். வேறுவிதமாகக் குறிப்பிடுவதென்றால், ஒருவரின் கல்வி வயதை கால வயதால் வகுத்து கிடைக்கும் மதிப்பை நுாறால் (100) பெருக்கக் கிடைப்பதாகும்.

## மேற்கோள்கள்

பகுப்பு:கல்வி உளவியல்
வகுப்பறைச் சூழல்

**வகுப்பறைச் சூழல் **(Classroom Climate) என்பது ஒரு வகுப்பறையின் சமூக, மனவெழுச்சி சார்ந்த மற்றும் இயற்சூழல் சார்ந்த சூழல் கூறுகளைக் குறிப்பதாகும். இது  மாணவனின் வளர்ச்சி மற்றும் நடத்தையை பாதிக்கக்கூடிய ஆசிரியரின் தாக்கத்தைப் பற்றிய கருத்தியலாகும். மாணவனின் நடத்தையானது, ஒப்பார்  குழுவினரின் இடைவினைகளில் தாக்கத்தை ஏற்படுத்துகிறது. இத்தகைய நடத்தைகளின் மீது தாக்கத்தை ஏற்படுத்தும் பொறுப்பு கற்பிப்பவரையே சார்கிறது. கற்பிப்பவர் வகுப்பினைக் கையாளும் விதமானது, கற்றலுக்கு சாதகமற்ற சூழலை விடவும், நேர்மறையான தாக்கத்தை ஏற்படுத்துவதாக இருக்க வேண்டும். வகுப்பறையில் ஒரு ஆசிரியர் "கண்ணுக்கு தெரியாத கரமாக” இருக்க வேண்டும் என்று பென்சில்வேனியா மாநிலப் பல்கலைக்கழக குழந்தை ஆய்வு மைய இயக்குநரும் மற்றும் உளவியல் பேராசிரியருமான முனைவர் காரென் எல்.பியர்மென் கருதுகிறார்.

## நேர்மறையான வகுப்பறைச் சூழலின் நோக்கம்
ஆசிரியர்கள் தங்கள் மாணவர்களை அந்நியப்படுத்தாமல், அவர்களுக்கு வழிகாட்ட கற்றுக் கொள்ள வேண்டும். மாணவர்களின் நன்னலத்தின் பாதுகாப்பே, ஒப்பார் குழுவினர் மற்றும் ஆசிரியருடனான சமூக உறவுகளின் வளர்ச்சியில் முக்கியத்துவம் வாய்ந்ததாக இருக்கிறது. கல்வியானது, அனைத்துத்தரப்பினரையும் உள்ளடக்கியதாக மாற, மாற ஆசிரியர்கள் மாணவர்களின் குழுக்களை எப்படி ஒழுங்குபடுத்துவது, எப்படிப்பட்ட குழுக்களை அமைப்பது ஒரு சாதகமான சூழலுக்கு வழிவகுக்கும் போன்றவற்றை அறிந்து கொள்வது அவசியமாகிறது. நன்கு ஒழுங்கமைக்கப்பட்ட வகுப்பறைகள் வகுப்பறை செயல்பாடுகள் சிறப்பாக அமைவதற்கான ஒரு முக்கிய கூறாக அமைகின்றன. மேலும், இது மேம்பட்ட இடைவினைகள் நிகழ்வதற்கும், சிறப்பான வளரறி மதிப்பீட்டற்கும் வழிவகுக்கிறது. சிறப்பு கல்வித் தேவைகள் உடைய மாணவர்கள் (SEN) வகுப்பறையில் மற்ற மாணவர்களிடம் இருந்து கூடுதலாக விலகியிருப்பதாக அல்லது தனிமைப்படுத்தப்பட்டிருப்பதாக உணர்கிறார்கள்.நடத்தை சார்ந்த பிரச்சினைகள் மற்றும் கற்றல் குறைபாடுகள்க உள்ள மாணவர்களும் சிறப்புத் தேவை கொண்ட மாணவர்களில் அடங்குவர். குறைபாடுகள் இல்லாத மாணவர்கள் அவர்களது கல்வி திறன்களில் உயர்ந்த நம்பிக்கை இருப்பதன் காரணமாக கற்றலில் சிறப்புத் தேவைகள் உள்ள மாணவர்களைக் காட்டிலும் சற்று அதிகமாகவே பங்கேற்கிறார்கள். மாணவர்களின் எண்ணிக்கை குறைவாகவும், மாணவர்கள் வளரும் போது கல்வியானது வழக்கமாக செய்யக்கூடிய, அலுப்பைத் தரக்கூடிய ஒரு பணியை விடவும் குறைவாகவும், குழுவினராக இருந்து கற்கும் போது மகிழ்வைத் தரக்கூடிய அனுபவமாகவும் இருக்கும். குழப்பத்தை விளைவிக்கும் மாணவர்களின் செயல்கள் குறைய வழிவகுக்கும். மாணவர்கள் பாதிக்க பொருட்டு, ஒரு ஆசிரியர் மாணவர்களில் மற்றவர்கள் மீது தாக்கத்தை ஏற்படுத்தும் மாணவர்கள் கண்காணித்து அவர்களை தகுந்த குழுவிற்கு மாற்ற வேண்டும். வகுப்பறையில் மிகக் குறைவான குழுக்களை உருவாக்குவதால், ஆசிரியரால் கற்பிப்பதற்கான வாய்ப்புகளை வகுக்கவும், தனிமைப்படுத்தப்பட்டதாக உணரும் சிறப்புத் தேவையுடைய மாணவர்களுக்கு உதவவும் முடியும். மோசமான நடத்தைக்கு எதிராக போராடுவது ஒரு ஆசிரியரின் கடமையாகும்; வகுப்பறையை அமைப்பதிலும், நிர்வகிப்பதிலும் கவனம் செலுத்துவதோடு மாணவர்களின் பின்னணி, குடும்ப வாழ்க்கை, தரம், மற்றும் பிற சிக்கலான சிக்கல்களையும் கவனத்தில் எடுத்துக்கொள்ள வேண்டும்.

## மேற்கோள்கள்

பகுப்பு:கல்வி உளவியல்
பகுப்பு:பள்ளி மற்றும் வகுப்பறை நடத்தை
பிம் (பண பரிவர்த்தனை கைப்பேசி பயன்பாடு)

**பிம் (BHIM)** என்பது இந்தியாவில் உள்ள சில்லறை விற்பனைக்கான டிஜிட்டல் முறையில் பண பரிவர்த்தனையைச் செய்ய பயன்படும் ஒரு கைபேசிப் பயன்பாடு ஆகும். இது Payment and Settlement Systems Act, 2007 ன் கீழ், *[[இந்திய ரிசர்வ் வங்கி]]* (RBI) மற்றும் *இந்திய வங்கிகள் சங்கத்தின்* (IBA) கூட்டு முயற்சியாகும். இது இந்தியாவில் ஒரு வலுவான டிஜிட்டல் முறையில் பண பரிவர்த்தனையை உருவாகும் முயற்சி ஆகும்.

பண பரிவர்த்தனையில் புதிய தொழில்நுட்பத்தை பயன்படுத்துவதன் மூலம் பண பரிவர்த்தனை துரிதமுறை மற்றும் சுலபமாக நடைபெற ஏதுவாகிறது.

## ஊக்குவிப்பு வங்கிகள்

*இந்தியாவின் தேசிய பண பரிவர்த்தனை நிறுவனம்* (National Payments Corporation of India-NPCI) இல் பத்து முக்கிய ஊக்குவிப்பு வங்கிகள் உள்ளன. பின்வரும் வங்கிகள் அதில் அடங்கும். பாரத ஸ்டேட் வங்கி, பஞ்சாப் நேஷனல் வங்கி, கனரா வங்கி, பரோடா வங்கி, யூனியன் பாங்க் ஆஃப் இந்தியா, பாங்க் ஆஃப் இந்தியா, ஐசிஐசிஐ வங்கி, எச்டிஎஃப்சி வங்கி, சிட்டிபாங்க் என். ஏ மற்றும் எச்எஸ்பிசி ஆகியவை.

## மேற்கோள்கள்

பகுப்பு:மென்பொருள்
பகுப்பு:பயன்பாட்டு மென்பொருள்
உபுண்டு ஜீனோம் இயங்கு தளம்

**உபுண்டு ஜீனோம்** இயங்கு தளம் (Ubuntu GNOME) என்பது உபுண்டு (இயக்குதளம்) (Ubuntu)  அடிப்படையிலான ஒரு  லினக்சு விநியோகமாகும்.

## மேற்கோள்கள்

பகுப்பு:மென்பொருள்
பகுப்பு:பயன்பாட்டு மென்பொருள்
மாகறல் கார்த்திகேய முதலியார்

**மாகறல் கார்த்திகேய முதலியார்**  (1857 -1916 ) தமிழ் அறிஞர், ஆராய்ச்சியாளர்  மற்றும் கவிஞர் ஆவார். தமிழ்நாடு மதுராந்தகம் அருகில் பிறந்த இவர்,  மொழி நூல், தமிழ்ச் சொல் விளக்கம், வேளிர் வரலாறு மாண்பு, ஆத்திசூடி முதல் விருத்தியுரை போன்ற நூல்களை எழுதினார்.
மாகறல் கார்த்திகேய முதலியார் மதுரைத் தமிழ்ச் சங்க இதழான செந்தமிழில் தமிழ் மொழி பற்றிய கட்டுரைகளை எழுதினார்.
தமிழ் மொழியிலிருந்து பஞ்ச திராவிடம், பாலி, காண்டி ஆகிய மொழிகள் தோன்றின என்பதை தமது ஆராய்ச்சிகளாக வெளிப் படுத்தினார்.  வேர்ச் சொல் ஆய்விலும் இவர் சிறந்தவராக இருந்தார்.

## சான்று
K. Kalyanasundaram. "Bibliography of Tamil books published during 1901 -1920". K. Kalyanasundaram. Retrieved 2012-02-15.

பகுப்பு:தமிழ் மக்கள்
பகுப்பு:தமிழறிஞர்கள்
பகுப்பு:1857 பிறப்புகள்
பகுப்பு:1916 இறப்புகள்
கிருஷ்ண பிரசாத் பட்டாராய்

**கிருஷ்ண பிரசாத் பட்டாராய்** (**Krishna Prasad Bhattarai**) (நேபாளி: कृष्णप्रसाद भट्टराई; 13 டிசம்பர் 19244 மார்ச் 2011)  முடியாட்சிக்குட்பட்ட அரசியல் அமைப்புச் சட்டத்திற்கு உட்பட்ட நேபாள நேபாள மன்னர்களின் 24 வது பிரதம அமைச்சராக இரண்டு  முறை பதவி வகித்தவர். கிருஷ்ண பிரசாத் பட்டாராய், நேபாளத்தில் ஜனநாயகம் மலருவதற்கு நடைபெற்ற போராட்டங்களுக்கு தலைமை தாங்கியதால், பல ஆண்டுகள் சிறையில் கழித்தவர்.

1990ல் ஜனநாயக இயக்கங்களின் தீவிர போராட்டங்களின் விளைவாக, நேபாளத்தில் அரசியல் கட்சிகள் சார்பற்ற பஞ்சாயத்து ஆட்சி முறை ஒழிக்கப்பட்டு, நாடாளுமன்ற ஜனநாயக ஆட்சி முறையும், அரசியலமைப்புச் சட்டத்திற்குட்பட்ட முடியாட்சி முறையும் 1990ல் கொண்டுவரப்பட்டது.

கிருஷ்ண பிரசாத் பட்டாராய் நேபாளி காங்கிரஸ் கட்சியின் சார்பில் நேபாள பிரதம அமைச்சராக, 19 ஏப்ரல் 1990 முதல் 26 மே 1991 முடியவும், பின்னர் 31 மே 1999 முதல் 22 மார்ச் 2000 முடியவும் இரண்டு முறை பதவி வகித்தவர்.

பட்டாராய் நேபாள காங்கிரஸ் கட்சியின் அலுவல் தலைவராக, 12 பிப்ரவரி 1976 முதல் 16 ஆண்டுகள் இருந்தவர். பின்னர் 1992 முதல் 1996 முடிய நேபாள காங்கிரஸ் கட்சியின் தலைவராக பதவி வகித்தவர்.

இவர் தமது 87வது அகவையில் உடல்நலக் குறைவின்மையால் காட்மாண்டுவில் காலமானார்.

## இதனையும் காண்க
* நேபாள பிரதம அமைச்சர்கள்
* நேபாள மன்னர்கள்

## மேற்கோள்கள்

பகுப்பு:1924 பிறப்புகள்
பகுப்பு:2011 இறப்புகள்
பகுப்பு:நேபாள அரசியல்வாதிகள்
பகுப்பு:நேபாள பிரதம அமைச்சர்கள்
சி. எம். முத்து

**சி. எம். முத்து** என்றழைக்கப்படுகின்ற சி. மாரிமுத்து தமிழ்நாட்டின் தஞ்சாவூர் மாவட்டத்தைச் சேர்ந்த ஒரு எழுத்தாளரும், விவசாயியும் ஆவார். இவர் தஞ்சாவூர் வட்டாரக் கதை மொழிக்கு பெயர்பெற்றவர்.

## துவக்ககால வாழ்கை
இவர் தஞ்சாவூரை அடுத்துள்ள இடையிருப்பு என்னும் சிற்றூரில் 1950 பெர்ரவரி 10 அன்று பிறந்தார். இவருடைய பெற்றோர் சந்திரஹாசன் குச்சிராயர்-கமலாம்பாள் ஆவர். பாபநாசம் உயர்நிலைப் பள்ளியில் பத்தாம் வகுப்பு படித்துக் கொண்டிருந்தபோது முத்துவின் அருகில் அமர்ந்திருந்த மாணவர் ஒருவர் கதைகளை எழுதிவந்தார். அவர் முத்துவிடம் தன் கதைகளைப் படிக்கக் கொடுப்பதுண்டு. ஒருகட்டத்தில் முத்துவுக்கு அந்த மாணவரைப் போல தானும் கதை எழுதவேண்டும் என்ற ஆவல் உண்டானது. ஒரு நோட்டுப் புத்தகத்தில் வகுப்பறையில் அமர்ந்து கதை எழுதத் தொடங்கினார். தன்னை மறந்து எழுதிக் கொண்டிருக்கும் முத்துவை கவனித்த அவரின் தமிழாசிரியர் அவர் எழுதிய கதையை வாசித்து பாராட்டினார். அதன் பிறகு படிப்பை கைவிட்டு தீவிரமாக எழுதத் தொடங்கினார். பின்னர் அஞ்சல் ஊழியராக பணியாற்றியபடி இலக்கிய வெளியில் பங்காற்றினார்.

## இலக்கியப்பணி
இவர் கடந்த 40 ஆண்டுகளாக சிறுகதைகளும், புதினங்களும் எழுதிவருகிறார். இவர் எழுதிய முதல் சிறுகதை எம். எஸ். மணியன் நடத்திய கற்பூரம் இதழில் வெளியானது. இவரது சிறுகதைகள் தீபம் (இதழ்), தென்றல், கண்ணதாசன் உள்ளிட்ட பல இதழ்களில் வெளியாகியுள்ளன. இவர் 300க்கும் மேற்பட்ட சிறுகதைகளையும், பத்து புதினங்களையும் எழுதியுள்ளார். இவரது புதினங்கள் 'இனவரைவியல் புதினங்களின் முன்னோடி' என்று கலை இலக்கிய விமர்சகர் வெங்கட் சாமிநாதன் மதிப்பிட்டுள்ளார்.

## சிறுகதைத் தொகுப்புகள்
* இவர்களும் ஜட்கா வண்டியும் (அனன்யா பதிப்பகம், 2004)  
* சி. எம். முத்துவின் சிறுகதைகள் 

## புதினங்கள்
* நெஞ்சின் நடுவே (1982) 
* கறிச்சோறு (1989)
*அப்பா என்றொரு மனிதர் (2000) 
* பொறுப்பு (2001) 
*வேரடி மண் (2003)
* ஐந்து பெண்மக்களும் அக்ரஹாரத்து வீடும் (2010)
* மிராசு  (அனன்யா, தஞ்சாவூர்) 28 ஜ‌னவரி 2018இல் தஞ்சாவூரில் நூல் வெளியிடப்பட்டது.

## விருதுகள்
* கதா விருது 
* இலக்கியச் சிந்தனை விருது 
* வருகை தரு இலக்கிய ஆளுமை, தமிழ்ப் பல்கலைக்கழகம், தஞ்சாவூர் 

## உசாத்துணை

பகுப்பு:1950 பிறப்புகள்
பகுப்பு:தமிழக எழுத்தாளர்கள்
பகுப்பு:தமிழ் எழுத்தாளர்கள்
பகுப்பு:தஞ்சாவூர் மாவட்ட மக்கள்
பண்பறி ஆய்வு

**பண்பறி ஆய்வு** (Qualitative research) என்பது, சமூக அறிவியல்கள், இயற்கை அறிவியல்கள் ஆகிய துறைகள் உள்ளிட்ட பல்வேறு கல்விசார் துறைகளில் பயன்படுத்தப்படும் ஆய்வு முறைகளுள் ஒன்று. அதேவேளை, சந்தை ஆய்வு, வணிகம், இலாப நோக்கற்ற அமைப்புக்களின் சேவை விளக்கம் போன்ற கல்விசாராத சூழல்களிலும் இம்முறை பயன்படுவது உண்டு.

பண்பறி ஆய்வுகளின் நோக்கம் துறை சார்ந்த பின்னணிகளைப் பொறுத்து வேறுபடுகின்றன. எடுத்துக்காட்டாக, உளவியலாளர்கள் மனித நடத்தைகள் குறித்தும், அவற்றுக்கான காரணங்கள் குறித்தும் ஆழமாக அறிந்துகொள்ள விழைகின்றனர். பண்பறி ஆய்வு தீர்மானம் எடுத்தல் தொடர்பில் வெறுமனே என்ன, எங்கே, எப்போது, யார் போன்ற கேள்விகளுக்கு மட்டுமன்றி ஏன், எப்படி என்ற கேள்விகளுக்கும் விடைகாண முயல்கிறது. பண்பறி ஆய்வுகள் அரசறிவியல், சமூகப் பணி, சிறப்புக் கல்வி, கல்வி என்பன சார்ந்த ஆய்வாளர்கள் மத்தியில் பிரபலமாக உள்ளது.

## மேற்கோள்கள்

பகுப்பு:சமூகவியல்
ஜாக்ஸ் துபோகேத்

**ஜாக்ஸ் துபோகேத்** (பிறப்பு 8 சூன் 1942)  ஒரு ஓய்வுபெற்ற சுவிஸ் உயிர் இயற்பியலாளர். இவர் ஹிடெல்பர்க், ஜெர்மனியில் உள்ள ஐரோப்பா மூலக்கூறு உயிர்பியல் ஆராய்ச்சிக் கூடத்தின் முன்னால் ஆராய்ச்சியாளர் மற்றும் சுவிட்சர்லாந்தில் உள்ள லாசன்னே பல்கலைகழகத்தில் உயிர் இயற்பியல் பிரிவில் கெளவரவ பேராசிரியராகவும் உள்ளார்.

இவர் 2017 ஆம் ஆண்டின் வேதியலுக்கான நோபல் பரிசு ரிச்சர்டு ஹென்டர்சன் மற்றும் யோக்கிம் பிராங்கு ஆகியோருடன் இணைந்து கரைசலில் உயிரணு மூலக்கூறுகளின் உயர்தர கட்டமைப்பு உறுதிப்பாடு குறித்து ஆராய்வதற்கு உருவாக்கிய தாழ்வெப்ப ஒற்றைத் துகள் எலக்ட்ரான் நுண்ணோக்கி பற்றிய ஆராய்ச்சிக்காகப் பெற்றார்.
## ஆராய்ச்சிப் பணி
1962 ஆம் ஆண்டில் துபாகேத் லாசன்னே பாலிடெக்னிக் கல்லூரியில் இயற்பியல் படித்தார் மற்றும் பெளதீக பொறியியலில் 1967 ஆம் ஆண்டு பட்டம் பெற்றார். 1969 ஆம் ஆண்டு ஜெனீவா பல்கலைக்கழகம் இவர் மூலக்கூறு உயிரியலில் சான்றிதழ் பெற்றார் மற்றும் டின்ஏ பற்றி ஆராய எலக்ட்ரான் நுண்ணொக்கி பற்றி படிக்கத் தொடங்கினார். 1973 ஆம் ஆண்டில் உயிர் இயற்பியல் பற்றிய தனது ஆராய்ச்சிக் கட்டுரையை ஜெனீவா பல்கலைக்கழகம் மற்றும் பேசெல் பல்கலைக்கழகம் ஆகியவற்றில் முடித்தார்.

1978 முதல் 1987 ஆம் ஆண்டு வரையில் ஹிடெல்பர்க், மேற்கு ஜெர்மனியில் உள்ள ஐரோப்பா மூலக்கூறு உயிர்பியல் ஆராய்ச்சிக் கூடத்தில் குழுத் தலைவராக இருந்தார். 1987 முதல் 2007 வரையான காலத்தில் லாசன்னே பல்கலைகழகத்தில் பேராசிரியாராக இருந்தார். 2007 ஆம் ஆண்டில் தனது 65 ஆம் அகவையில் பணியிலிருந்து ஓய்வு பெற்ற பின் கெளரவ பேராசிரியராக லாசன்னே பல்கலைகழகத்தில் தொடர்கிறார்.

## வாழ்க்கை
துபோகேத் திருமணமானவர். அவருக்கு இரண்டு குழந்தைகள் இருக்கின்றனர். இவருக்கு டிஸ்லெக்ஸியா என்ற குறைபாடு உள்ளது.

சுவிட்சர்லாந்தின் சமூக ஜனநாயக கட்சியில் உறுப்பினராக உள்ளார் மேலும் மோர்க்ஸ் நகரசமையில் உறுப்பினராகவும் இருக்கிறார். இங்கு மேற்பார்வை குழுவில் உறுப்பினராக உள்ளார்.

## மேற்கோள்கள்

## வெளி இணைப்புகள்

* Official page
*  Blog 
*  including the Nobel Lecture on 8 December 2017 *Early cryo-electron microscopy*

பகுப்பு:1940 பிறப்புகள்
பகுப்பு:நோபல் வேதியியற் பரிசு பெற்றவர்கள்
பகுப்பு:1942 பிறப்புகள்
பகுப்பு:நோபல் பரிசு பெற்ற சுவிட்சர்லாந்து நபர்கள்
பகுப்பு:படிகவியலாளர்கள்
பங்குகளை வட்டத்தில் வெளியிடல்

## பங்குகளை வட்டத்தில் வெளியிடல்
பங்குகளை அவற்றின் முக மதிப்பிற்கும் குறைத்து வெளியிடப்படுதல், பங்குகளை
வட்டத்திற்கு வெளியிடுதல் என்று கூறப்படுகிறது. 
## எடுத்துக்காட்டு
பங்கொன்றின் முகமதிப்பு ரூ.10 எனவும், அது ரூ.8க்கு வெளியிடப்படுவதாகவும் கொண்டால், பங்கு வெளியீட்டுத்
தள்ளுபடி ரூ.2 ஆகும். அதாவது வெளியீட்டு விலையினின்று முக மதிப்பைக் கழித்தால்
கிடைக்கும் தொகையே பங்கொன்றின் வட்டம் அல்லது தள்ளுபடி என்பதை உணரலாம்.
## பங்குகளை வட்டத்தில் வெளியிட சில நிபந்தனைகள்
*வட்டத்திற்கு வெளியிடவுள்ள பங்குகள் முன்னரே வெளியிட்ட பங்கு வகையைச்
சார்ந்ததாக இருக்க வேண்டும். ஆக, முதன்முதலில் வெளியிடும்பொழுதே ஒரு நிறுமம் தன்
பங்குகளை வட்டத்தில் வெளியிடக்கூடாது. கூடுதல் முதல் திரட்ட மறுபடியும் அதே வகைப்
பங்குகளை வெளியிடும்போது வட்டத்தில் வெளியிடலாம்.
*சாதாரண தீர்மானத்தின் மூலம் இதற்கு (இவ்வாறு பங்குகளை வட்டத்தில் வெளியிட)
அதிகாரம் தந்திருக்க வேண்டும்.
*இதற்கு மைய அரசின் ஒப்புதல் பெற்றிருக்க வேண்டும்.
*நிறுமம் நிறைவேற்றிய தீர்மானத்தில் உயர்ந்தளவு தள்ளுபடி வீதம் எவ்வளவில் இருக்க
வேண்டும் என்பதைக் குறிப்பிட்டுக் காட்ட வேண்டும். பங்கு ஒன்றின் முகமதிப்பில் 10
விழுக்காடுக்கு இது மிகக் கூடாது. சில சிறப்பான சூடிநநிலைகளில், மைய அரசு இதை
விடக் கூடுதல் வீதத்தில் வட்டம் அல்லது தள்ளுபடி இருக்க அனுமதி வழங்கும்.
*நிறுமம் தொழில் தொடங்க உரிமை கிடைத்த நாளிலிருந்து குறைந்தது ஓராண்டாவது
சென்றிருக்க வேண்டும்.
*மைய அரசு அனுமதித்த நாளிலிருந்து இரு மாதங்களுக்குள் பங்குளை வட்டத்தில்
வெளியிட வேண்டும்.
## மேற்கோள்கள்

பகுப்பு:பங்குச் சந்தை
கூட்டாண்மை ஒப்பாவணம்

## கூட்டாண்மை ஒப்பாவணம்
கூட்டாண்மை குறித்த நிபந்தனைகளை உள்ளடக்கிய ஆவணத்திற்கு கூட்டாண்மை ஒப்பாவணம் என்று பெயர். இந்த ஒப்பாவணம் எழுத்து வடிவிலோ, பேச்சு வடிவிலோ இருக்கலாம் எழுத்து வடிவில் இருந்தால் எதிர்காலத்தில் எழும் கருத்து வேறுபாடுகளை களைய முடியும்.
## ஒப்பாவணத்தின் உள்ளடக்கங்கள்
*நிறுவனத்தின் பெயர்
*ஒப்பந்த நாள் மற்றும் தொழில் புரியும் இடம்
*கூட்டாளியின் பெயர் மற்றும் முகவரி
*நிறுவனத்தில் தொழிலின் தன்மை
*கூட்டாண்மை காலவரையறை
*ஒவ்வொரு கூட்டாளியும் வழங்கிய முதல்
*ஒவ்வொரு கூட்டாளியும் எடுத்த எடுப்பு தொகை 
*இலாப பகிர்வு விகிதம்
*உழைக்கும் கூட்டாளியின் ஊதியம்
*முதல் மற்றும் எடுப்பு மீதான வட்டி
*சேர்ப்பு மற்றும் விலகலின் போது பின்பற்ற வேண்டிய நடைமுறை
*கூட்டாளியின் கடனுக்குரிய வட்டி
*கூட்டாண்மையின் நற்பெயர் மதிப்பிடும் முறை.
## மேற்கோள்கள்

பகுப்பு:வணிகவியல்
அமைப்பு முறையேடு

**அமைப்பு முறையேடு** என்பது ஒரு நிறுமத்தின் செயல்பாட்டு எல்லையை நிர்ணயிக்க கூடிய ஆவணத்தையே அமைப்பு முறையேடு என்பர்.

## பொருளடக்கம்
# பெயர் குறித்த உட்பிரிவு
# இடம் குறித்த உட்பிரிவு
# நோக்கம் குறித்த உட்பிரிவு
# பொறுப்பு குறித்த உட்பிரிவு
# முதல் குறித்த உட்பிரிவு
# அமைப்பு அல்லது உடன்பட ஒப்பும் உட்பிரிவு

## பெயர் குறித்த உட்பிரிவு
நிறுமத்தின் பெயர் இதில் குறிப்பிடப்பட்டிருக்கும்.
நிறுமத்தின் பெயர் வேறுறொரு நிறுமத்தின் பெயருடன் ஒத்திருக்க கூடாது
பொது நிறுமத்தில்"வறையறுக்கப்பட்டது"" என்று முடிய வேண்டும்.
தனி நிறுமத்தில் """"தனி வரையறு"" என்று முடிய வேண்டும்.

## இடம் குறித்த உட்பிரிவு
பதிவு அலுவலகம் அமைந்துள்ள மாநிலத்தின் பெயர் இங்கு கொடுக்கப்பட்டிருக்கும் அப்படியிருந்தால் உண்மை முகவரி தர வேண்டியது இல்லை.

## நோக்கம் குறித்த உட்பிரிவு
நிறுமத்தின் நடவடிக்கைகள் இதில் குறிப்பிடப்பட்டிருக்கும்.
ஒரு குறிபிட்ட நடவடிக்கை மட்டுமே மேற்கொள்ள இயலும், அதிகார எல்லை மீறிய செயல்களுக்கு எவ்வித சட்ட பலன் எதுமில்லை.

## பொறுப்பு குறித்த உட்பிரிவு
நிறுமத்தில் உறுப்பினரின் பொறுப்பு வரையறுக்கப்பட்டது.
பொறுப்புறுதி நிறுமாயின் உறுப்பினரின் பொறுப்பு வரையறுக்கப்பட்டிருக்கும்.
நிறும சொத்துகளை கடன்களை அடைக்க போதுமானதாக இல்லாத நிலையில் ஒவ்வொரு உறுப்பினரும் தருவதாக உறுதியளித்த தொகை குறிப்பிடப்பட்டிருக்கும்.

## முதல் குறித்த உட்பிரிவு
எப்பங்கு முதலுடன் நிறுமம் தொடங்குகிறது என்ற விவரம்.
முதல் தொகை குறிப்பிட்ட பங்குகளாக பிரிக்கப்பட்ட விவரம்.

## அமைப்பு (அ) உடன்பட ஒப்பும் உட்பிரிவு
தனி நிறுமம் குறைந்தது - 2 நபர்கள்
பொது நிறுமம் - 7 நபர்கள்
அமைப்பு முறையேட்டில் தங்களுக்கு எதிராக உள்ள பங்குகளின் உடன்பட்டு கையொப்பம் இடுகின்றன.

## மேலும் பார்க்க
*நிறுவனம் (வணிகம்)
*அமைப்பு முறையேடு
*புரிந்துணர்வு ஒப்பந்தம்

## மேற்கோள்கள்

பகுப்பு:வணிக ஆவணங்கள்
செயல்முறை விதிகள்

**செயல்முறை விதிகள்** ஒரு நிறுமத்தின் அக மேலாண்மையைக் குறிக்கக்கூடிய ஆவணமே செயல்முறை விதிகள் ஆகும்.

## உள்ளடக்கம்
* நிறும சட்டத்தில் கொடுக்கப்பட்டுள்ள அட்டவணை- அ எந்தளவிற்கு பொருந்தாது.
* பங்கு முதல், பங்கு வகைகள்
* பங்கு ஒதுக்குடு, பங்குகள் மீது அமைப்பு
* பங்குகள் ஒறுப்பிழப்பு, பறிமுதல் செய்தல், பறிமுதல் செய்ததை மறு வெளியீடு செய்தல், பறிமுதல் செய்ததை மறு வெளியீடு செய்தல்
* பங்கு முதலை மாற்றி அமைத்தல்
* இயக்குநர்கள் கடன் வாங்கும் அளவு
* இயக்குநர் அவைக் கூட்டங்கள்
* மீள்தகு முன்னுரிமை பங்குகள் வெளியிடுதல் 
* நிறும கலைப்பு

## மேற்கோள்கள்
 

பகுப்பு:வணிக ஆவணங்கள்
பகுப்பு:வணிக மேலாண்மை
ஊக வணிகர்

## ஊக வணிகர்
பங்குச்சந்தையில் முதலீடுகளின் மதிப்பு அதிகரிப்பதலும், இலாபம் பெறுவதலும் நோக்கமாக இருக்கும் நபர்களுக்கு ஊகவணிகர் என்று பெயர்.	
வாங்கி விற்பதன் மூலம் இலாபத்தை விரும்புவர்.பத்திரங்களின் உடமையை பெறுவதும் இல்லை.
## ஊக வணிகர்களின் வகைகள்
## காளை
பத்திரங்களை எதிர்காலத்தில் விலையேற்றம் பெறும் என எதிர்பார்க்கின்ற ஊக வணிகர்.
தெஜிவாலா என அழைக்கப்படுகின்றனர்.
"எல்லாம் நன்மைக்கே" என மனபாங்கு கொண்டவர்
எதிர்காலத்தில் விலையில் பத்திரங்களை விற்க இயலும் என்ற எண்ணத்தில் தற்பொழுது பத்திரங்களை வாங்க முனைகிறார்.
## கரடி
எதிர்காலத்தில் விலை வீழ்ச்சி அடையும் என்று எண்ணுகின்ற ஊக வணிகர் கரடி அல்லது 
"மண்டிவாலா"என அழைக்கப்படுகிறார்.
எதிலும் கெட்டதையே காண்கின்ற மனப்பாங்கு கொண்டவர்
பத்திரங்கள் பின்னர் குறைந்த விலையில் வாங்கி கொள்ளலாம் என்ற எண்ணத்தில் தற்பொழுது பத்திரங்களை விற்கிறார்.

## கலைமான்
முன்னெச்செரிக்கை உடையவர்
இவர் முனைமத்தில் நிறுமத்தின் பங்குகள் விற்கப்படும் என்று அறிந்தவுடன் புதிய விடுப்புகளில் பங்கு கோரி விண்ணப்பம் செய்வார்.
தனக்கு ஒதுக்கீடு செய்தால் முனைமம் பெற்றவுடன் விற்றுவிடுவார்.
இவர் "முனைம வேட்டையாளர்"என அழைக்கப்படுவர்.
## முடவாத்து
தற்போதைய தம் நடவடிக்கைகளில் உள்ள இடர்பாடுகளை தீர்ப்பதில் போராடி கொண்டிருக்கிற கரடி ஊக வணிகரே முடவாத்து என அழைக்கப்படுகிறார்.
## மேற்கோள்கள்

பகுப்பு:பங்குச் சந்தை
பார்பாரா இலிசுகோவ்

**பார்பாரா இலிசுகோவ்** (*Barbara Liskov*, பிறப்பு: நவம்பர் 7, 1939) அல்லது  (**பார்பாரா ஜேன் கூபர்மன்** *(Barbara Jane Huberman)*) ஓர் அமெரிக்கக் கணினி அறிவியலாளர் ஆவார். இவர் மசாசூசட் நிறுவனப் பேராசிரிய பட்டியலில் உள்ளார். மேலும், இவர் மசாசூசட் தொழில்நுட்ப நிறுவனப் பொறியியல் பள்ளியின் மின்பொறியியல், கணினி அற்வியல் துறைசார் போர்டு பேராசிரியரும் ஆவார்.

## வாழ்க்கையும் பணியும்

## தகைமைகளும் விருதுகளும்

இவர் தேசியப் பொறியியல் கல்விக்கழகம், தேசிய அறிவியல் கல்விக்கழகம், ஆக்கியவற்றின் உறுப்பினரும் அமெரிக்க்க் கலை, அறிவியல் கல்விக்கழகம், கணிப்பெந்திரக் கழகம் ஆகியவற்றின் ஆய்வுறுப்பினரும் ஆவார். இவர் 2002 இல் மசாசூசட் தொழில்நுட்ப நிறுவனத்தின் மிகச் சிறந்த பெண் புல உறுப்பினராக்க் கருதப்பட்டார். மேலும். அமெரிக்க அறிவியலாளர்களில் மிகச் சிறந்த 50 பேரில் ஒருவராக்க் கருதப்பட்டார்.

இவர் 2004 இல் "நிரலாக்க மொழி, நிரலாக்க முறையியல், பரவல்நிலை அமைப்புகள்" ஆகியவற்றுக்கான பங்களிப்புகளுக்காக ஜான் வான் நியூமன் பதக்கத்தைப் பெற்றார். 2005 நவம்பர் 19 இல் இவரும் டொனால்டு ஈ. நூத்தும் ETH தகைமை முனைவர்கள் பட்டம் வழங்கப்பட்டனர். இவரும் நூத்தும் ETH  சூரிச் தகைமை கருத்துரைத் தொடரில் தோன்றியுள்ளனர்.

இவர் 2008 ஆம் ஆண்டிற்கான டர்னிங் விருதை அமெரிக்கக் கணிப்பெந்திரக் கழகத்தில் இருந்து 2009 மார்ச்சில் பெற்றார். இது நிரலாக்க மொழி வடிவமைப்பு, பொருள்-சார் நிரலாக்கமுறை உருவாக்கத்துக்கு வழிவகுத்த மென்பொருளாக்க முறையியல் ஆகியவற்றுக்காக வழங்கப்பட்டது. குறிப்பாக இவர் இரண்டு நிரலாக்க மொழிகளை உருவாகினார். அவை CLU நிரலாக்க மொழி (1970 களில்), ஆர்கசு நிரலாக்க மொழி (1980 களில்) என்பனவாகும். அமெரிக்க கணிப்பெந்திரக் கழகம்   The ACM cited her contributions to the practical and theoretical foundations of "நிரலாக்கமொழி, அமைப்பு வடிவமைப்பு ஆகியவற்றுக்கு நடைமுறை, கோட்பாட்டு அடிப்படைகளுக்கான பங்களிப்புகளை விதந்து கூறுகிறது. குறிப்பாக, தரவுகள் மீட்புச் சுருக்கம், பிழைப்பொறுதி,  பரவியநிலைக் கணிப்பு ஆகியவற்றுக்கான பங்களிப்புகளைச் சிறப்பாக விதந்தோதுகிறது."

இவர் மூன்று நூல்களும் நூற்றுக்கும் மேற்பட்ட தொழில்நுட்பக் கட்டுரைகளும் எழுதியுள்ளார்.

## மேற்கோள்கள்

## வெளி இணைப்புகள்
* Prof. Liskov's home page
* Programming Methodology Group
* Turing Award press release
* Tom Van Vleck, Barbara Liskov, A.M. Turing Award Winner
* National Public Radio "Science Friday" interview with Barbara Liskov, originally aired on 13 Mar 2009 
* 
* Celebrating Women of Distinction, Barbara Liskov, Turing Award interview by, Stephen Ibaraki
*

* John V. Guttag, Barbara Liskov, *The Electron and The Bit: EECS at MIT, 1902-2002*, Chapter VII: "Pioneering Women in EECS", pp.&nbsp;225–239, 2003, Department of Electrical Engineering and Computer Science, MIT
* Barbara Liskov named Institute Professor, MIT News, July 1, 2008
* Department News: Barbara Liskov named Institute Professor , EECS Newsletter, Fall 2008
* Natasha Plotkin, Barbara Liskov named Institute Professor, *The Tech* (MIT), 128,29, July 9, 2008
* Robert Weisman, Top prize in computing goes to MIT professor, *[[The Boston Globe]]*, March 10, 2009
* Erica Naone, Driven to Abstraction, *MIT Technology Review*, December 21, 2009
* Barbara Liskov  at the Chess programming wiki

பகுப்பு:அமெரிக்கக் கணினி அறிவியலாளர்கள்
பகுப்பு:பெண் கணினி அறிவியலாளர்கள்
பகுப்பு:1939 பிறப்புகள்
பகுப்பு:வாழும் மக்கள்
பகுப்பு:நிரலாக்க மொழி வடிவமைப்பாளர்கள்
அன்னீ இரசல் மவுந்தர்

**அன்னீ இரசல் மவுந்தர்** *(Annie Russell Maunder)* (14 ஏப்பிரல் 1868 – 15 செப்டம்பர் 1947) ஒரு வடக்கு அயர்லாந்து வானியலாளரும் கணிதவியலாளரும் ஆவார்.

## இளமையும் கல்வியும்

## வானியல் ஆராய்ச்சி

## சொந்த வாழ்க்கை
வாட்டேருக்கும் அன்னீக்கும் ஒரு குழந்தையும் பிறக்காவிட்டாலும் வால்டேருக்கு முந்தைய திருமணத்தால் ஐந்து குழந்தைகள் உண்டு. வால்டேர் 1928 இல் 75 ஆம் அகவையில் இறந்தார். அன்னீ இருபத் ஆண்டுகள் கழித்து, 1947 இல் தன் 79 ஆம் அகவையில் இலண்டனில் உள்ள வாண்டர்சுவர்த்தில் இறந்தார்.

## தகைமை
நிலாவின் மவுந்தர் குழிப்பள்ளமும் மவுந்தர் சிறுமமும் இணையாக வால்டேர் மவுந்தர், அன்னீ மவுந்தர் இருவரின் நினைவாகப் பெயரிடப்பட்டன.

## மேற்கோள்கள்

## வெளி இணைப்புகள்

* Online catalogue of Annie Scott Dill Maunder's personal and working papers, Cambridge University Library; accessed 11 October 2015.

பகுப்பு:1868 பிறப்புகள்
பகுப்பு:1947 இறப்புகள்
பகுப்பு:பெண் வானியலாளர்கள்
பகுப்பு:பிரித்தானியப் பெண் அறிவியலாளர்கள்
பகுப்பு:அயர்லாந்து பெண் அறிவியலாளர்கள்
பகுப்பு:அயர்லாந்து பெண் கணிதவியலாளர்கள்
பகுப்பு:அயர்லாந்து வானியலாளர்கள்
பகுப்பு:பிரித்தானிய வானியலாளர்கள்
இலட்சுமண தீர்த்த ஆறு

**இலட்சுமண தீர்த்த ஆறு** அல்லது **இலட்சுமண தீர்த்தம்** (*Lakshmana Tirtha* அல்லது *Lakshmantīrtha River*), காவிரி ஆற்றின் ஒரு துணை ஆறு ஆகும். இது கர்நாடக மாநிலத்தின் குடகு மாவட்டத்தில் உற்பத்தியாகி, கிழக்கு நோக்கிப் பாய்ந்து,கிருஷ்ணராச சாகர் ஏரியில் காவிரி ஆற்றுடன் இணைகிறது.

## குறிப்புகள்

பகுப்பு:கர்நாடக ஆறுகள்
பகுப்பு:காவிரியின் துணை ஆறுகள்
ஆன்னி செவல் யங்

**ஆன்னி செவல் யங்** *(Anne Sewell Young)* (ஜனவரி 2, 1871 – ஆகத்து 15, 1961) ஓர் அமெரிக்க வானியலாளர் ஆவார். இவர் மவுண்ட் கோல்யோக் கல்லூரியில் 37 ஆண்டுகளுக்கு வானியல் பேராசிரியராகப் பணியாற்றினார்.

## வாழ்க்கை
இவர் 1871 ஜனவரி 2 இல் விசுகான்சினைச் சேர்ந்த புளூமிங்டனில் மரைத்திரு ஆல்பர்ட் ஆடம்சு யங்குக்கும் ஆன்னி செவலுக்கும் பிறந்தார்.

இவர் தன் சட்ட இளவல் பட்டத்தை 1892 இல் மின்னெசோட்டவைச் சேர்ந்த சார்ள்டன் கல்லூரியில் பெற்றார். பின்னர் இவர் வாழ்சிங்டனில் உள்ள வால்லா வால்லாவுக்குச் சென்று, அங்கே விட்மன் கல்லூரியில் மூன்று ஆண்டுகளுக்குக் கணிதவியலைப் பயிற்றுவித்தார். பிறகு சார்ள்டனுக்கு வருமுன் 1897 இல் தன் மூதறிவியல் பட்டத்தைப் பெற்றார். இவர் 1906 இல் தன் முனைவர் பட்டத்தைக் கொலம்பியா பல்கலைக்கழகத்தில் பெற்றார். இவரது ஆய்வு முந்தைய ஒளிப்படங்களின் அளவீடுகளை மதிப்பிட்டுபெர்சியூசு விண்குழுவில் முன்பு கருதியதை விட இருமடங்கு விண்மீன்கள் உள்லமையைத் தீர்மானித்தார்.

யங் 1898 இல் மவுண்ட் ஓலியோக் கல்லூரியில் தன் பணியைத் தொடங்கினார்.  இவர் ஜான் பேசன் வில்லிசுட்டன் வான்காணக இயக்குநராக பணியமர்த்தப்பட்டார். இங்கு இவர் சூரியக் கரும்புள்ளிகளைக் கண்கானிக்கும் நோக்கீட்டு நிகழ்ச்சியை மேற்பார்வை செய்தார். இவர் அந்த வான்காணகத்தில் மவுண்ட் ஓலியோக் கல்லூரி மாணவருக்குப் பல நிகழ்ச்சிகளை ஏற்ப்படு செய்தார். இவர் 1925 இல் 1925 ஜனவரி 24 இல் நிகழ்ந்த சூரிய ஒளிமறைப்புக்கு மாணவர் குழுவை ஆயத்தப் படுத்தி நடுவண் கன்னெச்டிகட்டுக்குச் சுற்றுலாவாகத் தொடர்வண்டியில் அழைத்துச் சென்றுவந்தார்.  இவர் 1904இல் "அடிலைடே" தவறாகச் சிறுகோளாக இனங்கண்ட வான்பொருள்  (A904 EB) உண்மையில் வால்வெள்ளி 31பி/சுவாசுமன்–வாக்மன் ஆகும் என கண்டுபிடித்தார்.

யங் மாறும் விண்மீன்களின் ஆய்வில் மிகுந்த ஆர்வம் கொண்டிருந்தார். எனவே இவர் ஆர்வார்டு கல்லூரி வான்காணக இயக்குநராகிய எட்வார்டு சார்லசு பிக்கஎரிங்குடன் மாறும் விண்மீன்களைப் பற்றிக் கடித்த்த் தொடர்பு வைத்திருந்தார். இவர் அமெரிக்க மாறும் விண்மீன் நோக்கீட்டாளர் கழகத்தை நிறுவிய எட்டு நிறுவன உறுப்பினரில் ஒருவராவார். இவர் அக்கழகத்துக்காக 6,500 மாறும் விண்மீன் நோக்கீடுகளைச் செய்துள்ளார். She was elected the organiza tion's President in 1923.

யங் 1936 இல் ஓய்வு பெற்றதும் தன் தங்கையுடன் கலிபோர்னியாவில் உள்ள கிளேர்மாண்ட்டுக்கு சென்றார்.இவர் அங்கு 1961 ஆகத்து 15 இல் இறந்தார்.

## மேற்கோள்கள்

பகுப்பு:1871 பிறப்புகள்
பகுப்பு:1961 இறப்புகள்
பகுப்பு:அமெரிக்க வானியலாளர்கள்
பகுப்பு:பெண் வானியலாளர்கள்
பகுப்பு:அமெரிக்கப் பெண் அறிவியலாளர்கள்
பகுப்பு:கொலம்பியா பல்கலைக்கழக முன்னாள் மாணவர்கள்
இருமக்கோப்பு

**இருமக்கோப்பு** (Binary file) என்பது கணினிவடிவக் கோப்புகளில் ஒன்றாகும். உரைக்கோப்பினைப் போன்று, மின்னணு வடிவினை அடிப்படையாகக் கொண்டு, கிடைமட்ட நேர்கோட்டு வடிவில் அமைந்து இருக்கும்.   ஆனால், நிரலாக்க உதவியோடு தான் படித்தறிய முடியும். மனித புலன்களால் அறியமுடியாது. தோற்ற அடிப்படையில், இவை இரண்டுமே கணினிக்கோப்புகள் ஆகும். எனவே, இருமக்கோப்பும், உரைக்கோப்பும் வேறுபட்டவை ஆகும். சிலர் இதனை உரையிலாக் கோப்பு ('non-text file')என்றும் அழைப்பர்.  பல இருமக்கோப்பு வடிவங்கள் உரையைப் போன்ற பகுதிகளைப் பெற்று, உரைக்கோப்புப் போன்று புரிந்து கொள்ளப்படுகிறது. எடுத்துக்காட்டாக, சில மைக்ரோசாப்டு  நிறுவனத்தின் இருமக்கோப்புகள்(RTF,DOC) உரைவடிவம் போன்ற, ஆவணக்கோப்பு வடிவங்களைப்பெற்று விளங்குகின்றன. இவை ஆவணத்தின் உரைப்பகுதியையும், அந்த ஆவணத்தின் வடிவக் குறிப்புகளை, இருமக்கோப்புக் குறியீடுகளாகவும் அமையப் பெற்று இருக்கின்றன.   இக்கோப்புகளைத் தொகுக்க, இருமக்கோப்புத் தொகுப்பிகள்(hex editor or byte editor)  உள்ளன. அவை இக்கோப்புகளை, 16(hexadecimal) எண்களாக மாற்றி காட்டும் திறன் கொண்டவை ஆகும்.

## மேற்கோள்கள்

பகுப்பு:கோப்பு வடிவங்கள்